Bismarka pendopapago

La Bismarka pendopapago aŭ Verdafrunta pendopapago (Loriculus tener) estas malgranda specio de papago de la familio Psittaculidae kaj genro de pendopapagoj.

Ĝi estas endemio de arbaroj en Bismarkoj, Nov-Gvineo, kaj apudaj malgrandaj insuloj. Ĝi foje estis inkludita en la Oranĝfrunta pendopapago kiel subspecio.

 Aspekto 
Ambaŭ seksoj havas plejparte verdan korpon kun brilruĝa areo sur la gorĝo, nigran bekon kaj flavajn okulojn. Maskloj havas flavan/verdan pugon kun flava vosto. Inoj havas verdajn vangojn (kune kun maskloj) sed havas iometan verdan/bluan nuancon. Junaj birdoj ne havas gorĝajn areon kaj havas brunajn bekon kaj okulojn.

 Distribuado kaj habitato 
La Bismarka pendopapago troveblas sur insuloj en la Bismarkoj. Ĝi ĉeestas sur plej multaj marbordaj kaj malaltaj areoj de Nova Britio kaj Nova Irlando, ĉar ĝi emas eviti la centrajn altebenaĵojn. Ĝi ankaŭ troveblas tra la Duko de Jorkaj Insuloj, Nova Hanover-Insulo, Manne-Insulo, Selapiu-Insulo, Tsoilaunung-Insulo, Patio-Insulo, kaj aliaj ĉirkaŭaj pli malgrandaj insuloj. Ĝi troviĝas en malaltaj pluvarbaroj je altitudoj ĝis 500 metroj, sed preferas vivi en areoj malpli ol 200 metrojn alte.

 Kutimaro kaj ekologio 
Ĝi estas sufiĉe timema kaj kutime kaŝiĝas for de simpla vido. Ĝi emas interagi kun aliaj specioj de la genro Loriculus. Ĝi kutime troviĝas en malgrandaj grupoj de 2 ĝis 4 individuaj birdoj. Inoj kutime demetas 3 ĝis 4 ovojn. Ĝia dieto konsistas el diversaj naturaj fruktoj, floroj, burĝonoj, kaj ĝi foje konsumas malgrandajn insektajn larvojn (por kroma proteina nutraĵo). Ĝi havas ĉirkaŭkalkulitan naturan populacion de proksimume 15 000 ĝis 30 000 birdoj."Bismarck Hanging-parrot (Loriculus tener) - BirdLife species factsheet". BirdLfe International. Alirita en 2017-01-26. 

 Minacoj 
Kiel multaj aliaj birdoj en la Bismark-arkipelago, la Bismarka pendopapago estas minacata pro senarbarigo, invadanta homa setlado, minado kaj kontraŭleĝa arbohakado. Ĝi estis klasifikita kiel Preskaŭ Minacata fare de la IUCN de 2004 ĝis 2018, sed estis malaltigita al Malplej Zorgiga en 2021.

 Referencoj 



 Eksteraj ligiloj  

Kategorio:Birdoj de Nov-Gvineo
Kategorio:Papagedoj